New Zealand Operational Service Medal

New Zealand Operational Service Medal (NZOSM) er en nyzealandsk medalje innstiftet 23. juli 2002 av dronning Elisabeth II av New Zealand til  belønning av militært personell som har deltatt i operativ utenlandstjeneste siden 3. september 1945.Royal Warrant , tekst fra New Zealand Defence Force.

Utforming
Medaljen er i sølv og er 38 mm i diameter.John W. Mussell: Medal Yearbook 2010, Honiton: Token Publishing, 2010, s. 428. Den har New Zealands riksvåpen  som motiv på avers. På reversen har medaljen en høyrevendt kiwi som står på et felt av rette linjer som skal representere landjorden. Under dette står innskriften «★ NEW ZEALAND ★» som igjen er skilt fra teksten «FOR OPERATIONAL SERVICE» ved bølgelinjer, for havet. Det slette feltet bak motivet skal representerer luften.New Zealand Operational Service Medal , New Zealand Defence Force.

New Zealand Operational Service Medal er opphengt i et rett medaljebånd i fargene svart og hvitt, New Zealands nasjonalfarger.

Medaljen er formgitt av Phillip O'Shea, som er New Zealand Herald of Arms.

Tildeling
New Zealand Operational Service Medal tildeles for aktiv deltagelse i militæroperasjoner etter andre verdenskrigs slutt, enten dette gjelder krig, fredsbevarende styrker eller visse andre utenlandsoperasjoner etter nærmere fastsatte bestemmelser.New Zealand Operational Service Medal Regulations , New Zealand Defence Force. Den tildeles i tillegg til operasjonsmedaljer, enten det gjelder nyzealandske, utenlandske eller internasjonale medaljer. Personell kvalifiserer til medaljen ved første gangs tjeneste i en militæroperasjon.

Medaljen er tildelt over  personer.

Referanser

Kategori:Newzealandsk samfunn
Kategori:Utmerkelser etablert i 2002